pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ชัยวุฒิ” ต้อนรับผู้แทน ITU สหรัฐอเมริกาฯ และคณะกรรมการโทรคมนาคมแห่งทวีปอเมริกา (CITEL) เล็งพัฒนาความร่วมมือ ระบบคลาวด์ 5G ทักษะด้านดิจิทัล ดาวเทียมวงโคจรต่ำ และการป้องกันอาชญากรรม
วันพฤหัสบดีที่ 4 สิงหาคม 2565
“ชัยวุฒิ” ต้อนรับผู้แทน ITU สหรัฐอเมริกาฯ และคณะกรรมการโทรคมนาคมแห่งทวีปอเมริกา (CITEL) เล็งพัฒนาความร่วมมือ ระบบคลาวด์ 5G ทักษะด้านดิจิทัล ดาวเทียมวงโคจรต่ํา และการป้องกันอาชญากรรม
“ชัยวุฒิ” ต้อนรับผู้แทน ITU สหรัฐอเมริกาฯ และคณะกรรมการโทรคมนาคมแห่งทวีปอเมริกา (CITEL) เล็งพัฒนาความร่วมมือ ระบบคลาวด์ 5G ทักษะด้านดิจิทัล ดาวเทียมวงโคจรต่ํา และการป้องกันอาชญากรรมทางดิจิทัล
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้การต้อนรับ H.E. Erica J. Barks – Ruggles ผู้แทนสหรัฐอเมริกาสําหรับการประชุมสหภาพโทรคมนาคมระหว่างประเทศ (ITU) ประจําปี 2565และคณะกรรมการโทรคมนาคมแห่งทวีปอเมริกา (CITEL) ณ ห้องรับรองแขกต่างประเทศ ชั้น 9 กระทรวงดิจิทัลเพื่อเศรษฐกิจและสังคม
ในโอกาสนี้ นายชัยวุฒิ ธนาคมานุสรณ์ ได้นําเรียนฝ่ายสหรัฐฯ ว่า ประเทศไทยได้ลงสมัครรับเลือกตั้งตําแหน่งสมาชิกสภาบริหาร (Council Member) วาระปี ค.ศ. 2023 – 2026 ซึ่งจะมีการเลือกตั้งระหว่างการประชุมใหญ่ผู้แทนผู้มีอํานาจเต็ม ปี ค.ศ. 2022 ของสหภาพโทรคมนาคมระหว่างประเทศ (ITU) ซึ่งกําหนดจะจัดขึ้นระหว่างวันที่ 26 กันยายน -14 ตุลาคม ๒๕๖๕ ณ กรุงบูคาเรสต์ ประเทศโรมาเนีย นอกจากนี้ ไทยยังประสงค์มีความร่วมมือกับสหรัฐฯ ในด้านต่าง ๆ ได้แก่ การพัฒนาระบบคลาวด์ การพัฒนา 5G การพัฒนาทักษะด้านดิจิทัล ดาวเทียมวงโคจรต่ํา และการป้องกันอาชญากรรมทางดิจิทัล
ในขณะเดียวกัน H.E. Erica J. Barks – Ruggles ได้แนะนําผู้ลงรับสมัครเลือกตั้งของสหรัฐฯ ในตําแหน่งเลขาธิการ ITU และนโยบายสําคัญเพื่อพัฒนา ITU และได้เห็นพ้องที่จะร่วมผลักดันความร่วมมือกันไทยในประเด็นต่าง ๆ ตามที่ได้รับฟัง รวมถึงประเด็นเรื่องการคุ้มครองผู้บริโภคทางออนไลน์ การป้องกันข้อมูลส่วนบุคคล การกํากับดูแลด้านดิจิทัล และการใช้คลื่นความถี่ 6GHz
โดยทั้งสองฝ่ายเห็นพ้องที่จะพิจารณาสนับสนุนการดําเนินงานภายใต้กรอบ ITU รวมถึงร่วมพัฒนาความร่วมมือสาขาต่าง ๆ ตามที่ได้หารือข้างต้นร่วมกันให้เกิดผลอย่างเป็นรูปธรรมต่อไป
*****************************
รัฐบาลไทย-ข่าวทำเนียบรัฐบาล-รัฐบาลเร่งขับเคลื่อนไทยเป็น “ศูนย์กลางทันตกรรมนานาชาติ (Dental Hub)” หนุนดึงดูด นทท. สายสุขภาพ กระตุ้นเศรษฐกิจประเทศ
วันอังคารที่ 14 มิถุนายน 2565
รัฐบาลเร่งขับเคลื่อนไทยเป็น “ศูนย์กลางทันตกรรมนานาชาติ (Dental Hub)” หนุนดึงดูด นทท. สายสุขภาพ กระตุ้นเศรษฐกิจประเทศ
.....
พลเอก ประยุทธ์ จันทร์โอชา นายกรัฐมนตรี สั่งการไปยังหน่วยงานที่เกี่ยวข้อง ให้ร่วมกันผลักดันประเทศไทยเป็น “ศูนย์กลางสุขภาพนานาชาติด้านทันตกรรม (Dental Hub)” อย่างเต็มรูปแบบ
.
โดยให้นํา “บริการทันตกรรมที่มีศักยภาพสูง” ของไทยมาเป็นจุดดึงดูดนักท่องเที่ยว และกําหนดพื้นที่นําร่องคลินิกทันตกรรมในพื้นที่ จ.ภูเก็ต เชื่อว่าจะสามารถดึงดูดนักท่องเที่ยวที่ชื่นชอบการรับบริการด้านสุขภาพในโอกาสเดียวกับที่เดินทางมาท่องเที่ยวไทย
.
นอกจาก จะให้บริการทันตกรรมเพื่อความงามที่กําหนดอัตราค่าบริการเป็นราคาเดียว (One Price Policy) ผ่านแอปพลิเคชันหรือแพลตฟอร์มกลางในการเชื่อมโยงฐานข้อมูลร่วมกันแล้ว ระยะต่อไปจะเร่งพัฒนาศูนย์ล่ามและระบบไกล่เกลี่ย ข้อพิพาท รวมถึง จัดทําระบบ Payment Mechanism พร้อมระบบอํานวยความสะดวกด้านการตรวจตราชาวต่างชาติด้วย คาดว่าจะเปิดให้คลินิกทันตกรรมที่สนใจสมัครเข้าร่วมโครงการได้ในช่วงไตรมาสที่ 3 - 4 ของปี 65
.
อ่านเพิ่มเติม คลิกhttps://www.thaigov.go.th/news/contents/details/55624
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 2 กันยายน 2564 พบพนักงานติดเชื้อไวรัส COVID-19 จำนวน 8 ราย
วันพฤหัสบดีที่ 2 กันยายน 2564
ประกาศ​ ขสมก.​ ประจําวันที่ 2 กันยายน 2564 พบพนักงานติดเชื้อไวรัส COVID-19 จํานวน 8 ราย
ประกาศ​ ขสมก.​ ประจําวันที่ 2 กันยายน 2564 พบพนักงานติดเชื้อไวรัส COVID-19 จํานวน 8 ราย
1)​ พนักงานเก็บค่าโดยสารรถธรรมดา สาย 23 เพศชาย อายุ 51 ปี
2)​ พนักงานเก็บค่าโดยสารรถธรรมดา สาย 95 เพศหญิง อายุ 44 ปี
3) พนักงานขับรถโดยสารธรรมดา สาย 205 เพศชาย อายุ 57 ปี
4) พนักงานนายตรวจ เขตการเดินรถที่ 2 เพศชาย อายุ 60 ปี (ปัจจุบันปฏิบัติหน้าที่อํานวยความสะดวกให้กับประชาชน ณ สถานีกลางบางซื่อ)
5) พนักงานขับรถโดยสารธรรมดา สาย 501 เพศชาย อายุ 45 ปี
6) พนักงานขับรถโดยสารธรรมดา สาย 525 เพศชาย อายุ 34 ปี
7) พนักงานเก็บค่าโดยสารรถธรรมดา สาย 26 เพศหญิง อายุ 51 ปี
8) พนักงานเก็บค่าโดยสารรถธรรมดา สาย 71 เพศหญิง อายุ 35 ปี
รัฐบาลไทย-ข่าวทำเนียบรัฐบาล-​รองนายกฯ อนุทิน ติดตามสถานการณ์ “ไข้หวัดมะเขือเทศ” แม้ขณะนี้ยังแพร่ระบาดเฉพาะในต่างประเทศ ผู้ป่วยส่วนใหญ่เป็นเด็กเล็กอาการไม่รุนแรง และไม่ใช่ไวรัสตัวใหม่แต่อย่างใด
วันเสาร์ที่ 27 สิงหาคม 2565
​รองนายกฯ อนุทิน ติดตามสถานการณ์ “ไข้หวัดมะเขือเทศ” แม้ขณะนี้ยังแพร่ระบาดเฉพาะในต่างประเทศ  ผู้ป่วยส่วนใหญ่เป็นเด็กเล็กอาการไม่รุนแรง และไม่ใช่ไวรัสตัวใหม่แต่อย่างใด
​รองนายกฯ อนุทิน ติดตามสถานการณ์ “ไข้หวัดมะเขือเทศ” แม้ขณะนี้ยังแพร่ระบาดเฉพาะในต่างประเทศ  ผู้ป่วยส่วนใหญ่เป็นเด็กเล็กอาการไม่รุนแรง และไม่ใช่ไวรัสตัวใหม่แต่อย่างใด
วันที่ 27 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่กระทรวงสาธารณสุข ประเทศอินเดียได้มีคําเตือนชาวอินเดียให้ระมัดระวังการระบาดของโรคไข้หวัดมะเขือเทศ (Tomato Flu) เนื่องจากได้พบผู้ป่วยเป็นเด็กเล็กต่ํากว่า 5 ขวบ ในรัฐเกรละ รัฐทมิฬนาฑู รัฐโอริสสา และรัฐหรยาณา ของอินเดีย รวมเกือบ 100 ราย
นายอนุทิน ชาญวีรกูล รองนายกรัฐมนตรีและรมว.สาธารณสุข ได้มอบหมายให้กรมควบคุมโรคและหน่วยงานที่เกี่ยวข้องติดตามสถานการณ์การระบาดดังกล่าว แม้จะยังไม่มีรายงานการพบผู้ป่วยในไทย เป็นการป่วยจากไวรัสที่ก่อให้เกิดโรคมือ เท้า ปาก ซึ่งไม่ใช่ไวรัสใหม่ และอาการไม่รุนแรง แต่ก็ต้องเฝ้าระวังเนื่องจากขณะนี้ไทยได้เปิดประเทศรับผู้เดินทางจากทั่วโลก รวมถึงประเทศที่มีการระบาดของโรค จึงต้องประเมินสถานการณ์ เตรียมแนวทางการคัดกรองและรักษากรณีพบผู้ป่วย
อย่างไรก็ตาม จากข้อมูลเบื้องต้นที่มีขณะนี้สถานการณ์ของโรคไม่น่ากังวล เนื่องจากเป็นการแพร่ระบาดยังอยู่ในวงจํากัด ขณะที่กระบวนการคัดครองและรักษาในประเทศก็สามารถทําได้เช่นเดียวกันกับการรักษาโรคมือเท้าปากในเด็ก ซึ่งปัจจุบันทั้งชุดตรวจคัดกรอง และยารักษา มีอยู่ในสถานพยาบาลในประเทศทุกระดับ เนื่องจากเป็นโรคที่เกิดขึ้นเป็นประจําในเด็กเล็ก และมักเกิดขึ้นมากในช่วงฤดูฝน อากาศเย็น และชื้น ดังนั้นในช่วงฤดูฝนนี้ พ่อ แม่ ผู้ปกครองต้องให้ความระมัดระวังดูแลบุตรหลาน เนื่องจากเชื้อไวรัสซึ่งเป็นสาเหตุของโรคมือเท้าปาก กระจายได้ง่ายจากการสัมผัส โดยเฉพาะการสัมผัสพื้นผิวที่ไม่สะอาด หรือนําสิ่งของไม่สะอาดเข้าปาก
......................
รัฐบาลไทย-ข่าวทำเนียบรัฐบาล-รองปลัดเกษตรฯ นำทีมเกษตรฯ 14 จังหวัดภาคใต้
วันอาทิตย์ที่ 21 สิงหาคม 2565
รองปลัดเกษตรฯ นําทีมเกษตรฯ 14 จังหวัดภาคใต้
รองปลัดเกษตรฯ นําทีมเกษตรฯ 14 จังหวัดภาคใต้ เยือนมหาวิทยาลัยสงขลานครินทร์ ศึกษา ดูงานวิจัยยางพารา สถาบันวิจัยและพัฒนานวัตกรรมยางพารา
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังรับฟังบรรยาย และศึกษาดูงานจากคณะทรัพยากรธรรมชาติ และสถาบันวิจัยและพัฒนาวัตกรรมยางพารา มหาวิทยาลัยสงขลานครินทร์ โดยมีผู้ตรวจราชการกระทรวงเกษตรและสหกรณ์ หัวหน้าส่วนราชการ 14 จังหวัดภาคใต้ เข้าร่วม และมีรองศาสตราจารย์ ดร.ไชยวรรณ วัฒนจันทร์ คณะบดีคณะทรัพยากรธรรมชาติ รศ.ดร.เอกวิภู กาลกรณ์สุรปราณี ผู้อํานวยการสถาบันวิจัยและพัฒนานวัตกรรมยางพารา มหาวิทยาลัยสงขลานครินทร์ เป็นผู้บรรยาย ณ มหาวิทยาลัยสงขลานครินทร์ วิทยาเขตหาดใหญ่ จังหวัดสงขลา ว่า คณะทรัพยากรธรรมชาติ มหาวิทยาลัยสงขลานครินทร์ จัดตั้งขึ้นเพื่อปฏิบัติงานด้านวิชาการ และพัฒนาองค์ความรู้ต่างๆ ด้านเกษตร การจัดการทรัพยากรธรรมชาติ โดยเฉพาะทรัพยากรชายฝั่งที่สามารถฟื้นฟูได้ อาทิ ทรัพยากรเกษตร ประมง ดิน น้ํา ป่าไม้และสิ่งแวดล้อม ซึ่งภารกิจของคณะทรัพยากรธรรมชาตินั้น ส่วนใหญ่เป็นงานที่เกี่ยวข้องกับกระทรวงเกษตรฯ และเป็น partner ที่สําคัญมายาวนาน โดยเฉพาะทางคณะทรัพยากรธรรมชาติ มีความเชี่ยวชาญด้านระบบเกษตรยั่งยืน ซึ่งเป็นหนึ่งในนโยบายสําคัญของกระทรวงเกษตรฯ
“กระทรวงเกษตรและสหกรณ์ ให้ความสําคัญในเรื่องของนวัตกรรมและเทคโนโลยี เพื่อนํามาพัฒนาภาคเกษตรไทย ดังนั้น ในการลงพื้นที่ตรวจราชการ 14 จังหวัดภาคใต้ในครั้งนี้ ปลัดกระทรวงเกษตรและสหกรณ์จึงได้มอบหมายให้ตนและคณะ ผู้บริหารกระทรวงฯ มาเยี่ยมชม ศึกษาดูงาน รวมถึงหารือกับทางมหาวิทยาลัยสงขลานครินทร์ ในเรื่องของการผลักดันงานวิจัยเกี่ยวกับยางพาราต่างๆ ที่น่าสนใจและเป็นประโยชน์ต่อภาคเกษตรไทย ให้เดินหน้าสู่การปฎิบัติและใช้งานจริง ซึ่งช่วยเพิ่มมูลค่าสินค้ายางพารา โดยวันนี้ ได้เห็นงานวิจัยที่น่าสนใจหลายชิ้น อาทิ โฟมยางปล่อยกลิ่นช้าล่อแมลงวันชนิดต่างๆ รองเท้าโคจากยางพารา เบาะรองนั่งสัตว์จากยางพารา ปุ๋ยละลายช้าโดยใช้ยางพาราเข้าไปเคลือบ และอีกหลายๆ งานวิจัย ซึ่งกระทรวงเกษตรฯ มีการสนับสนุนให้หน่วยงานต่างๆ ในสังกัด หารือกับทางมหาวิทยาลัย ในภาพของการทําข้อตกลงความร่วมมือที่มีอยู่แล้ว เพื่อผลักดันงานวิจัยสู่การนํามาใช้ในภาคเกษตรไทยอย่างแพร่หลาย และการถ่ายทอดองค์ความรู้ให้กับเกษตรกรให้สามารถนํางานวิจัยไปประยุกต์ใช้ได้เอง และพัฒนาต่อยอดสู่การเป็นเกษตรกรผู้พัฒนางานวิจัยต่อไป” นายสําราญ กล่าว
รัฐบาลไทย-ข่าวทำเนียบรัฐบาล-กสร. ถวายผ้าพระกฐินพระราชทานประจำปี 2564 ณ วัดอุดมธานี จ.นครนายก
วันจันทร์ที่ 8 พฤศจิกายน 2564
กสร. ถวายผ้าพระกฐินพระราชทานประจําปี 2564 ณ วัดอุดมธานี จ.นครนายก
กรมสวัสดิการและคุ้มครองแรงงานถวายผ้าพระกฐินพระราชทาน ประจําปี 2564 ณ วัดอุดมธานี ตําบลบางใหญ่ อําเภอเมืองนครนายก จังหวัดนครนายก
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐินให้ กรมสวัสดิการและคุ้มครองแรงงาน ตามที่ขอรับพระราชทานน้อมนําไปถวายพระสงฆ์ผู้อยู่จําพรรษาถ้วนไตรมาส ณ วัดอุดมธานี อําเภอเมืองนครนายก จังหวัดนครนายก เมื่อวันเสาร์ที่ 6 พฤศจิกายน 2564 โดยมีนายสิทธิชัย สวัสดิ์แสน รองผู้ว่าราชการจังหวัดนครนายก ผู้บริหารกรม หัวหน้าส่วนราชการ ข้าราชการ เจ้าหน้าที่ นายจ้าง ลูกจ้างและประชาชนผู้มีจิตศรัทธาเข้าร่วมในพิธีดังกล่าว โดยพระครูปริยัติโพธิสุนทร เจ้าคณะอําเภอเมืองนครนายก เจ้าอาวาสวัดอุดมธานี พระอารามหลวง เป็นผู้ได้รับฉันทานุมัติจากพระสงฆ์ให้เป็นผู้ครองกฐิน กรมสวัสดิการและคุ้มครองแรงงาน ได้รวบรวมและถวายปัจจัยจากผู้มีจิตศรัทธาร่วมทําบุญ เพื่อทํานุบํารุงพระพุทธศาสนา บูรณะพระอารามหลวง รวมเป็นเงินทั้งสิ้น 4,077,862 บาท และได้มอบเงินบํารุงการศึกษาให้แก่โรงเรียนนครนายกวิทยาคม โรงเรียนนายกวัฒนากร
วัดอุดมธานี โรงเรียนปริยัติธรรมวัดอุดมธานี โรงเรียนโพธิวัฒน์พิทยา โรงเรียนนายกวัฒนากร วัดทองย้อย วัดอุดมธานี เป็นพระอารามหลวงในสังกัดคณะสงฆ์มหานิกาย ตั้งอยู่ที่ตําบลนครนายก อําเภอเมืองนครนายก จังหวัดนครนายก มีเจ้าอาวาสรูปปัจจุบันคือพระครูปริยัติโพธิสุนทร (ประทวน สุขวฑฒโน) เจ้าคณะอําเภอเมืองนครนายก สิ่งสําคัญภายในวัด คือ พระบรมธาตุ อัญเชิญจากประเทศอินเดีย รอยพระพุทธบาทจําลอง สร้างจากหินโบราณจากเมืองพุกาม ประเทศพม่า และพระพุทธสัมฤทธิ์สิทธิโชคนครนายก อภิปูชนีย์ ซึ่งประดิษฐานในพระบรมธาตุเจดีย์มหาวิหาร อธิบดี กสร. กล่าวทิ้งท้าย
รัฐบาลไทย-ข่าวทำเนียบรัฐบาล-มหาดไทยกำชับผู้ว่าฯ 5 จังหวัดชายแดนภาคใต้ เฝ้าระวังสถานการณ์การแพร่ระบาดของโรคโควิด – 19 หลังพบผู้ติดเชื้อโอไมครอนรายแรกที่ประเทศมาเลเซีย
วันพุธที่ 8 ธันวาคม 2564
มหาดไทยกําชับผู้ว่าฯ 5 จังหวัดชายแดนภาคใต้  เฝ้าระวังสถานการณ์การแพร่ระบาดของโรคโควิด – 19 หลังพบผู้ติดเชื้อโอไมครอนรายแรกที่ประเทศมาเลเซีย
มหาดไทยกําชับผู้ว่าฯ 5 จังหวัดชายแดนภาคใต้  เฝ้าระวังสถานการณ์การแพร่ระบาดของโรคโควิด – 19 หลังพบผู้ติดเชื้อโอไมครอนรายแรกที่ประเทศมาเลเซีย
วันนี้ (6 ธ.ค. 64) นายสุทธิพงษ์ จุลเจริญ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนเกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร เปิดเผยว่า ขณะนี้สถานการณ์การแพร่ระบาดของโรคติดเชื้อไวรัสโคโรนา 2019 ในพื้นที่ 5 จังหวัดชายแดนภาคใต้ยังคงต้องเฝ้าระวัง และได้เกิดการแพร่ระบาดของเชื้อไวรัสโคโรนา 2019 สายพันธุ์โอไมครอน (Omicron) เป็นรายแรกในประเทศมาเลเซีย และมีแนวโน้มอาจจะมีการแพร่ระบาดของไวรัสสายพันธุ์ดังกล่าวเข้ามายังประเทศไทย
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขณะนี้ตนได้กําชับไปยังผู้ว่าราชการจังหวัดสงขลา ยะลา ปัตตานี นราธิวาส และสตูล เน้นย้ําการปฏิบัติโดยใช้กลไกฝ่ายปกครอง นายอําเภอ ปลัดอําเภอ กํานัน ผู้ใหญ่บ้าน แพทย์ประจําตําบล ฯลฯ และผู้นําชุมชน บริหารสถานการณ์การแพร่ระบาดของโรคโควิด-19 ตามแนวทางปฏิบัติ ได้แก่ 1) สร้างการรับรู้และความเข้าใจมาตรการสําคัญของทางราชการอย่างต่อเนื่อง ขอความร่วมมือจากทุกภาคส่วน ทั้งหน่วยงานภาครัฐ องค์กรภาคีเครือข่ายภาครัฐ และภาคเอกชน บังคับใช้มาตรการสาธารณสุขอย่างเคร่งครัดในพื้นที่ ตามวิธีป้องกันการติดเชื้อโควิดขั้นสูงสุด (Universal Prevention) และมาตรการปลอดภัยสําหรับองค์กร (Covid Free Setting) และเน้นย้ําฝ่ายปกครอง ให้มีบทบาทสําคัญในการสนับสนุนการปฏิบัติร่วมกับองค์กรปกครองส่วนท้องถิ่นและอาสาสมัครสาธารณสุขในพื้นที่ 2) เพิ่มความเข้มข้นการตรวจตราและสอดส่องดูแล ไม่ให้มีการลักลอบหลบหนีเข้าประเทศและการเคลื่อนย้ายแรงงานต่างด้าวโดยผิดกฎหมายผ่านช่องทางธรรมชาติ หากพบการกระทําผิด ให้ดําเนินการทางกฎหมายอย่างเด็ดขาด ทั้งผู้นําพาและผู้ให้ที่พักพิง 3) ดําเนินมาตรการตรวจคัดกรองเชิงรุก (Active Case Finding) อย่างเข้มข้น มุ่งเน้นการตรวจคัดกรองในพื้นที่ชุมชนที่มีประชาชนอาศัยอยู่จํานวนมาก และสถานที่เสี่ยงที่มีการรวมกลุ่มของประชาชน เป็นจํานวนมากอย่างต่อเนื่อง เช่น สถานประกอบการ โรงงาน และตลาด เป็นต้น 4) ช่วยเหลือพี่น้องประชาชนที่ได้รับผลกระทบจากสถานการณ์การแพร่ระบาดของโรคโควิด-19 และประสานหน่วยงานที่เกี่ยวข้องเข้าให้ความช่วยเหลือ โดยเฉพาะอย่างยิ่ง ประชาชนกลุ่มเปราะบางหรือผู้ที่สมควรได้รับความช่วยเหลืออย่างเหมาะสม 5) เร่งประชาสัมพันธ์ให้ประชาชนในพื้นที่เข้ารับการฉีดวัคซีน โดยมุ่งเน้นกลุ่ม 608 และประชาชนทั่วไป ด้วยการกําหนดจุดรับบริการฉีดวัคซีนทั้งรูปแบบ On - Site และรูปแบบ Mobile unit เพื่ออํานวยความสะดวกให้กับประชาชน พร้อมทั้งทําความเข้าใจกับผู้ที่ไม่ประสงค์จะฉีดวัคซีนด้วย
"ให้ฝ่ายปกครอง นายอําเภอ ปลัดอําเภอ กํานัน ผู้ใหญ่บ้าน แพทย์ประจําตําบล ฯลฯ และผู้นําชุมชน ติดตามข้อมูลข่าวสารต่าง ๆ ที่เกี่ยวข้องกับการบริหารสถานการณ์การแพร่ระบาดของโรคโควิด-19 อย่างใกล้ชิด เพื่อสามารถปฏิบัติหน้าที่และตามอํานาจหน้าที่ได้อย่างมีประสิทธิภาพ รวมถึงมีข้อมูลเพื่อสื่อสารสร้างความเข้าใจให้กับทุกภาคส่วนในพื้นที่ได้รับรู้ร่วมกัน" นายสุทธิพงษ์ฯ กล่าวทิ้งท้าย
รัฐบาลไทย-ข่าวทำเนียบรัฐบาล-เลขาธิการนายกรัฐมนตรีเป็นผู้แทนนายกรัฐมนตรี รับมอบเครื่องฆ่าเชื้อโควิด-19 ด้วยรังสี UVC จาก ม.เทคโนโลยีพระจอมเกล้าธนบุรี เตรียมนำไปใช้ในห้องประชุม ครม. เป็นที่แรก
วันอังคารที่ 24 พฤษภาคม 2565
เลขาธิการนายกรัฐมนตรีเป็นผู้แทนนายกรัฐมนตรี รับมอบเครื่องฆ่าเชื้อโควิด-19 ด้วยรังสี UVC จาก ม.เทคโนโลยีพระจอมเกล้าธนบุรี เตรียมนําไปใช้ในห้องประชุม ครม. เป็นที่แรก
เลขาธิการนายกรัฐมนตรีเป็นผู้แทนนายกรัฐมนตรี รับมอบเครื่องฆ่าเชื้อโควิด-19 ด้วยรังสี UVC จาก ม.เทคโนโลยีพระจอมเกล้าธนบุรี เตรียมนําไปใช้ในห้องประชุม ครม. เป็นที่แรก
วันนี้ (24 พฤษภาคม 2565) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายดิสทัต โหตระกิตย์ เลขาธิการนายกรัฐมนตรี เป็นประธานรับมอบเครื่องฆ่าเชื้อโควิด-19 ด้วยรังสี UVC จํานวน 2 เครื่อง จาก ผศ.ดร.ประเสริฐ คันธมานนท์ รองอธิบการบดีอาวุโสฝ่ายบริหาร มหาวิทยาลัยเทคโนโลยีพระจอมเกล้าธนบุรี และคณะ โดยมีนายประทีป กีรติเรขา รองเลขาธิการนายกรัฐมนตรีฝ่ายการเมือง นางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร เข้าร่วมการรับมอบด้วย
โอกาสนี้ เลขาธิการนายกรัฐมนตรีรับมอบเครื่องฆ่าเชื้อโควิด-19 ด้วยรังสี UVC จากมหาวิทยาลัยเทคโนโลยีพระจอมเกล้าธนบุรี พร้อมกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้เป็นผู้แทนรับมอบเครื่องฆ่าเชื้อโควิด-19 ในวันนี้ โดยนายกรัฐมนตรีฝากขอบคุณ และให้กําลังใจคณะผู้วิจัยทุกท่าน ทั้งนี้ มหาวิทยาลัยเทคโนโลยีพระจอมเกล้าธนบุรี จะเป็นหน่วยผลิตเครื่องฆ่าเชื้อโควิด-19 ด้วยรังสี UVC ที่จะเข้ามาช่วยเหลือประชาชนจากการแพร่ระบาดของเชื้อโรค ด้วยต้นทุนที่ต่ําแต่มีประสิทธิภาพสูง ซึ่งรัฐบาลพร้อมให้การสนับสนุนคณะผู้วิจัยอย่างเต็มที่ รวมทั้งจะช่วยเผยแพร่และประชาสัมพันธ์ไปยังหน่วยงานอื่น ๆ ที่ให้ความสนใจด้วย โดยเครื่องฆ่าเชื้อโควิด-19 ด้วยรังสี UVC ที่ได้รับมอบในวันนี้ จะเริ่มใช้ในห้องประชุมคณะรัฐมนตรีเป็นที่แรก
..........................
รัฐบาลไทย-ข่าวทำเนียบรัฐบาล-​โฆษกรัฐบาลเผย “นายกฯ บอกรักคนไทยห่วงใยประชาชนทุกกลุ่ม ขอให้วันนี้เป็นวันแห่งความรัก สามัคคีของไทยทุกคน”
วันจันทร์ที่ 14 กุมภาพันธ์ 2565
​โฆษกรัฐบาลเผย “นายกฯ บอกรักคนไทยห่วงใยประชาชนทุกกลุ่ม ขอให้วันนี้เป็นวันแห่งความรัก สามัคคีของไทยทุกคน”
​โฆษกรัฐบาลเผย “นายกฯ บอกรักคนไทยห่วงใยประชาชนทุกกลุ่ม ขอให้วันนี้เป็นวันแห่งความรัก สามัคคีของไทยทุกคน”  ขณะที่ ผู้ติดเชื้อรายใหม่รวม 14,900 ราย เป็นผู้ป่วยจากในประเทศ 14,708 ราย และผู้ป่วยมาจากต่างประเทศ 192 ราย
วันนี้ (14 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ถือโอกาสวันวาเลนไทน์ เนื่องในวันแห่งความรัก นี้ “บอกรักคนไทยห่วงใยประชาชนทุกกลุ่ม ขอให้วันนี้เป็นวันแห่งความรัก สามัคคีของไทยทุกคน” ขอให้คนไทยมีความสุข มีความรัก สุข สดชื่นในจิตใจ เพื่อเป็นพลังเกื้อหนุนในการดําเนินชีวิต พร้อมปลื้มใจกับผลสํารวจกระทรวงวัฒนธรรมที่รายงานว่า วาเลนไทน์ปี 65 นี้ประชาชนร้อยละ 71.05 อยากมอบความรักให้พ่อแม่/ผู้ปกครอง ถือเป็นการเริ่มต้นในการมอบความรักที่ดีต่อตนเอง ครอบครัว รักประเทศชาติ ซึ่งเป็นวัฒนธรรมความรักที่ดีงามในสังคมไทยมายาวนาน จึงขอให้เป็นความรักที่ต่อเนื่องทุก ๆ วัน ขณะเดียวกัน นายกรัฐมนตรียังฝากให้นักการเมืองทุกฝ่าย ขอให้มีความรักให้กับประเทศไทยและคนไทยด้วย
สําหรับยอดผู้ติดเชื้อโควิด - 19 รายใหม่วันนี้ รวม 14,900 ราย จําแนกเป็นผู้ป่วยจากในประเทศ 14,708 ราย ผู้ป่วยมาจากต่างประเทศ 192 ราย ผู้ป่วยสะสม 384,792 ราย (ตั้งแต่ 1 มกราคม 2565) หายป่วยกลับบ้าน 9,810 ราย หายป่วยสะสม 287,338 ราย (ตั้งแต่ 1 มกราคม 2565) ผู้ป่วยกําลังรักษา 129,933 ราย เสียชีวิต 26 ราย ล่าสุดการให้บริการวัคซีน โควิด-19 สะสมอยู่ที่ 120,005,314 โดส เข็มที่ 1 ฉีดสะสม 52,786,020 โดส เข็มที่ 2 ฉีดสะสม 49,216,750 โดส เข็มที่ 3 ฉีดสะสม 16,674,686 โดส เข็มที่ 4 ฉีดสะสม 1,327,858 โดส
............................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจการควบคุมโควิด-19 ชื่นชมทุกฝ่ายร่วมมือกันจนมีสัญญาณดีขึ้น รับมอบหมายลงพื้นที่ตรวจจุดแจก ATK วันแรก ส่งต่อความห่วงใย-กำลังใจจากนายกฯ ถึงประชาชนและแพทย์
วันพฤหัสบดีที่ 16 กันยายน 2564
โฆษกรัฐบาลเผย นายกฯ พอใจการควบคุมโควิด-19 ชื่นชมทุกฝ่ายร่วมมือกันจนมีสัญญาณดีขึ้น รับมอบหมายลงพื้นที่ตรวจจุดแจก ATK วันแรก ส่งต่อความห่วงใย-กําลังใจจากนายกฯ ถึงประชาชนและแพทย์
โฆษกรัฐบาลเผยนายกฯ พอใจการควบคุมโควิด-19 ชื่นชมทุกฝ่ายร่วมมือกันจนมีสัญญาณดีขึ้นต่อเนื่อง ยอดผู้หายป่วยแซงยอดผู้ติดเชื้อนานกว่า 1 เดือน รับมอบหมายลงพื้นที่ตรวจจุดแจก ATK วันแรก พร้อมส่งต่อความห่วงใย-กําลังใจจากนายกฯ ถึงประชาชนและบุคลากรทางการแพทย์
วันนี้ (16 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจการควบคุมการแพร่ระบาดไวรัสโควิด -19 ในไทย ซึ่งมีสัญญาณดีขึ้นอย่างต่อเนื่อง แนวโน้มผู้ติดเชื้อใหม่มีจํานวนลดลงทั้งในพี้นที่กรุงเทพมหานคร และทั่วประเทศ ที่สําคัญจํานวนยอดผู้ป่วยที่ติดเชื้อโควิด-19 ในส่วนของที่รักษาหายสามารถกลับบ้านได้สถิติสูงกว่ายอดผู้ป่วยที่ติดเชื้อใหม่รายวันติดต่อกันนานกว่าหนึ่งเดือนแล้ว ภาพรวมของยอดผู้ป่วยหายกลับบ้านสะสม (ตั้งแต่วันที่ 1 เมษายน 2564) อยู่ที่ 1,263,130 ราย ในขณะที่ยอดผู้ป่วยสะสมมีจํานวน 1,405,374 ราย โดยยอดผู้ที่อยู่ระหว่างรักษาลดลงเหลืออยู่ที่ 128,728 รายแล้ว ทําให้เห็นว่ามาตรการล็อกดาวน์และการระดมฉีดวัคซีนนั้นเริ่มส่งผลอย่างเป็นรูปธรรม รวมถึงมาตรการทางสังคม และมาตรการป้องกันตนเองแบบครอบจักรวาลด้วย ขณะที่ยอดฉีดวัคซีนของไทยอยู่ที่ 42,857,349 โดส แบ่งเป็นเข็มแรก 28,214,813 ราย ฉีดครบโดส (2 เข็ม) จํานวน 13,850,965 ราย และฉีดเข็ม 3 (Booster dose) แล้วจํานวน 790,863 ราย
โฆษกประจําสํานักนายกรัฐมนตรี กล่าวอีกว่า ในวันนี้ได้เดินทางลงพื้นที่ตรวจเยี่ยมจุดให้บริการฉีดวัคซีน และจุดบริการแจกชุดตรวจโควิด-19 ด้วยตนเอง Antigen Test Kit (ATK) ฟรี ให้กับประชาชนคนละ 2 ชุด เป็นวันแรก ณ โรงพยาบาลศิริราช เพื่อนําความห่วงใยและกําลังใจจากนายกรัฐมนตรีส่งต่อถึงพี่น้องประชาชนและบุคลากรทางการแพทย์ ตลอดจนผู้ปฎิบัติหน้าที่ทุกคน นอกจากนี้ ยังได้ร่วมกับ ดร.แคทลีน มาลีนนท์ ประธานเจ้าหน้าที่บริหารไทยโซล่าร์ เอนเนอร์ยี่ จํากัด (มหาชน) พร้อมกลุ่มเพื่อนธนกร จัดซื้ออาหารจากผู้ประกอบการร้านอาหารที่ได้รับผลกระทบจากโควิด-19 แจกจ่ายให้กับพี่น้องประชาชนและบุคลากรทางการแพทย์ โดยมี รศ.นพ.วิศิษฎ์ วามวาณิชย์ ผู้อํานวยการโรงพยาบาลศิริราช เป็นผู้รับมอบ
“การควบคุมการแพร่ระบาดโควิด-19 ของไทยที่มีสัญญาณดีขึ้น สะท้อนความร่วมมือร่วมใจของประชาชน เชื่อว่าต่อจากนี้สถานการณ์จะดีขึ้นเรื่อยๆ อย่างแน่นอน รัฐบาลให้ความสําคัญกับการเร่งฉีดวัคซีนให้กับทุกกลุ่มตามแผน ซึ่งนอกจากวัคซีนแล้ว ยังสร้างโอกาสให้กับกิจการเพื่อให้สามารถเปิดบริการตามมาตรการควบคุมโรคแนวใหม่ Smart Control and Living with COVID-19 ซึ่งมีการกระจายชุดตรวจ ATK 8.5 ล้านชุดให้กับพี่น้องประชาชน เริ่มต้นในพื้นที่ที่มีความเสี่ยงก่อน และจะทยอยแจกทั่วประเทศ เพื่อให้ประเทศเดินหน้ากิจกรรมทางเศรษฐกิจต่อไปได้” นายธนกร กล่าว
รัฐบาลไทย-ข่าวทำเนียบรัฐบาล-นายกรัฐมนตรีย้ำเตือนประชาชนรู้ทันกลลวงใหม่แก๊งคอลเซ็นเตอร์ “อย่าโอน” ล่าสุดหลอกค่าเทอม ล้วงข้อมูลไปหลอกเหยื่ออีกทอด
วันเสาร์ที่ 2 เมษายน 2565
นายกรัฐมนตรีย้ําเตือนประชาชนรู้ทันกลลวงใหม่แก๊งคอลเซ็นเตอร์ “อย่าโอน” ล่าสุดหลอกค่าเทอม ล้วงข้อมูลไปหลอกเหยื่ออีกทอด
นายกรัฐมนตรีย้ําเตือนประชาชนรู้ทันกลลวงใหม่แก๊งคอลเซ็นเตอร์ “อย่าโอน” ล่าสุดหลอกค่าเทอม ล้วงข้อมูลไปหลอกเหยื่ออีกทอด
วันที่ 2 เมษายน 2565นางสาวรัชดา ธนาดิเรก รองโฆษกประจําสํานักนายก เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําเตือนประชาชนรู้ทัน กลลวงใหม่แก๊งคอลเซ็นเตอร์ อย่าหลงเชื่อ โอนเงินให้มิจฉาชีพ
นางสาวรัชดาฯ กล่าวว่า ปัจจุบัน มิจฉาชีพปรับเปลี่ยนพฤติกรรมการหลอกลวงมาหลากหลายรูปแบบเพิ่มเติมจากรูปแบบเดิม ไม่ว่าจะในไลน์กลุ่มการศึกษา ไลน์รับนักเรียนหรือไลน์ต่าง ๆ ซึ่งได้มีการให้จ่ายค่าเทอมโดยอ้างว่าจ่ายแล้วได้เรียน 100% และมาควบคู่กับการทําประกันโควิด 19 โดยระบุให้โอนเข้าไปในบัญชีมิจฉาชีพ รวมทั้งมีมิจฉาชีพที่แอบอ้างเป็นครูธุรการเงินประจําโรงเรียน โดยใช้ชื่อและรูปโปรไฟล์ Facebook ของครูการเงิน เพื่อสร้าง open chat สําหรับติดต่อกับผู้ปกครองของนักเรียนเพื่อหาประโยชน์โดยมิชอบ
มากไปกว่านั้น "แก๊งคอลเซ็นเตอร์" ยังได้เปลี่ยนกลโกงใหม่ให้แยบยลอ้างเป็นเจ้าหน้าที่กระบวนการยุติธรรม ติดต่อไปยังหน่วยงานภาครัฐ และเอกชนหลอกเอาข้อมูลของประชาชนไปหลอกเหยื่ออีกทอด โดยการหลอกลวง มุ่งเน้นไปยังหน่วยงานภาครัฐ และองค์กรเอกชนมากขึ้น ซึ่งมิจฉาชีพจะแอบอ้างเป็นเจ้าหน้าที่จากหน่วยงานกระบวนการยุติธรรม เช่น อัยการ ศาล ปปช. ปปท. และหน่วยงานอื่นๆ โทรเข้าไปยังหน่วยงานภาครัฐและภาคเอกชนต่างๆ อ้างว่าต้องการประสานงาน หรือขอความร่วมมือในการติดตามบุคคลเพื่อขอหมายจจับ หรือต้องการข้อมูลส่วนบุคคลต่างๆ ของประชาชนที่เป็นเป้าหมาย บางครั้งอาจจะมีการหลอกให้ทางเจ้าหน้าที่ติดต่อไปหาเป้าหมายโดยตรง เพื่อสร้างความนน่าเชื่อถือก่อน จากนั้นแก๊งคอลเซ็นเตอร์จะโทรไปหาเป้าหมายเพื่อหลอกลวงเหยื่ออีกครั้ง
"นายกรัฐมนตรีขอให้ทุกคนมีสติ อย่าตื่นตระหนกหลงเชื่อเมื่อรับสายคนไม่รู้จัก อ้างและบอกให้ทําในสิ่งที่ผิดไปจากปกติ โดยเฉพาะเรื่องเกี่ยวกับการเงิน ขอให้สันนิษฐานว่าเป็นมิจฉาชีพ หากไม่แน่ใจให้ปรึกษาเจ้าหน้าที่ของรัฐ พร้อมกันนี้ นายกรัฐมนตรีได้ชื่นชมประชาชนที่อัดคลิปแล้วนํามาเผยแพร่ผ่านโซเซียล ทําให้ประชาชนรับทราบรู้ทันเล่ห์เหลี่ยมกลโกงมิจฉาชีพในรูปแบบต่างๆ มากยิ่งขึ้น" นางสาวรัชดาฯ กล่าว
รัฐบาลไทย-ข่าวทำเนียบรัฐบาล-พม. ลงพื้นที่ตรวจเยี่ยมจุดพักคอยเพื่อดูแลผู้ป่วยติดเชื้อโควิด-19 ของชุมชนริมทางรถไฟสายท่าเรือ เขตคลองเตย พร้อมทั้งมอบแอลกอฮอล์ จำนวน 10 ลิตร เพื่อช่วยเหลือกลุ่มเปราะบางในชุมชน
วันอังคารที่ 13 กรกฎาคม 2564
พม. ลงพื้นที่ตรวจเยี่ยมจุดพักคอยเพื่อดูแลผู้ป่วยติดเชื้อโควิด-19 ของชุมชนริมทางรถไฟสายท่าเรือ เขตคลองเตย พร้อมทั้งมอบแอลกอฮอล์ จํานวน 10 ลิตร เพื่อช่วยเหลือกลุ่มเปราะบางในชุมชน
พม. ลงพื้นที่ตรวจเยี่ยมจุดพักคอยเพื่อดูแลผู้ป่วยติดเชื้อโควิด-19 ของชุมชนริมทางรถไฟสายท่าเรือ เขตคลองเตย พร้อมทั้งมอบแอลกอฮอล์ จํานวน 10 ลิตร เพื่อช่วยเหลือกลุ่มเปราะบางในชุมชน
วันนี้ (13 ก.ค. 64) เวลา 08.45 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ลงพื้นที่ตรวจเยี่ยมจุดพักคอยเพื่อดูแลผู้ป่วยติดเชื้อโควิด-19 ของชุมชนริมทางรถไฟสายท่าเรือ ณ บริเวณลานสนามกีฬาใต้ทางด่วน เขตคลองเตย กรุงเทพฯ พร้อมทั้งมอบแอลกอฮอล์ จํานวน 10 ลิตร ให้กับนายปานชัย แก้วอัมพรดี ประธานอาสาสมัครพัฒนาสังคมและความมั่นคงของมนุษย์ (อพม.) กรุงเทพมหานคร เพื่อนําไปแจกจ่ายช่วยเหลือกลุ่มเปราะบางและประชาชนที่ได้รับผลกระทบจากการแพร่ระบาดของโรคโควิด-19 นอกจากนี้ ยังได้เดินทางไปตรวจเยี่ยมศูนย์พักคอยเพื่อรองรับผู้ป่วยติดเชื้อโควิด-19 ณ วัดสะพาน เขตคลองเตย กรุงเทพฯ
นางสาวแรมรุ้งกล่าวว่า จากกรณี ชุมชนริมทางรถไฟสายท่าเรือ ย่านคลองเคย กรุงเทพฯ ได้จัดตั้งจุดพักคอยชั่วคราวเพื่อรองรับผู้ป่วยติดเชื้อโควิด-19 บริเวณลานสนามกีฬาใต้ทางด่วน เพื่อดูแลผู้ป่วยติดเชื้อโควิด-19 ในชุมชนระหว่างรอหาเตียงเพื่อเข้ารับการรักษาตามกระบวนการสาธารณสุข อีกทั้งศูนย์พักคอยเพื่อรองรับผู้ป่วยติดเชื้อโควิด-19 ณ วัดสะพาน มีความหนาแน่นทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยชาวชุมชนที่ได้รับผลกระทบจากการแพร่ระบาดของโรคโควิด-19จึงมอบหมายให้ตน พร้อมนายโชคชัย วิเชียรชัยยะ รองอธิบดีกรมพัฒนาสังคมและสวัสดิการ (รองอธิบดี พส.) และ ศูนย์ช่วยเหลือสังคม สายด่วน พม. โทร. 1300 ลงพื้นที่ตรวจเยี่ยมและให้กําลังใจชาวชุมชนรวมทั้งพูดคุยกับผู้แทนชุมชนถึงปัญหาและความต้องการความช่วยเหลือในระยะเร่งด่วน ในเบื้องต้น ได้มอบแอลกอฮอล์ จํานวน 10 ลิตร เพื่อให้นําไปแจกจ่ายช่วยเหลือชาวชุมชน โดยการลงพื้นที่ครั้งนี้ พบว่า จุดพักคอยชั่วคราวเพื่อรองรับผู้ป่วยติดเชื้อโควิด-19 ของชุมชนดังกล่าว ปัจจุบันมีผู้ป่วย จํานวน 3 คน ในขณะที่มีเต้นท์รองรับผู้ป่วย จํานวน 30 เต้นท์ โดยมีเครื่องอุปโภคบริโภคที่ได้รับบริจาคและครัวกลางสําหรับผู้ป่วย
นางสาวแรมรุ้งกล่าวเพิ่มเติมว่า หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 ตลอด 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทั่วประเทศ หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-ครม.รับทราบการเปลี่ยนชื่อประเทศ Republic of Turkey เป็น Republic of Türkiye และแนวทางการใช้ในภาษาไทย สามารถเลือกใช้ “สาธารณรัฐตุรกี” หรือ “สาธารณรัฐทูร์เคีย” ได้ตามที่เห็นสมควร
วันอังคารที่ 9 สิงหาคม 2565
ครม.รับทราบการเปลี่ยนชื่อประเทศ Republic of Turkey เป็น Republic of Türkiye และแนวทางการใช้ในภาษาไทย สามารถเลือกใช้ “สาธารณรัฐตุรกี” หรือ “สาธารณรัฐทูร์เคีย” ได้ตามที่เห็นสมควร
ครม.รับทราบการเปลี่ยนชื่อประเทศ Republic of Turkey เป็น Republic of Türkiye และแนวทางการใช้ในภาษาไทย สามารถเลือกใช้ “สาธารณรัฐตุรกี” หรือ “สาธารณรัฐทูร์เคีย” ได้ตามที่เห็นสมควร
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.)วันที่ 9 ส.ค. 2565 ได้รับทราบการเปลี่ยนชื่อประเทศของ Republic of Turkey (สาธารณรัฐตุรกี) เป็น Republic of Türkiye สําหรับชื่อในภาษาไทยนั้นราชบัณฑิตยสภาได้ให้ความเห็นว่า ผู้ใช้สามารถเลือกใช้ชื่อใดชื่อหนึ่งระหว่าง สาธารณรัฐตุรกี หรือ สาธารณรัฐทูร์เคีย ได้ตามที่เห็นสมควร
“กระทรวงการต่างประเทศได้มีหนังสือขอให้ราชบัณฑิตยสภาพิจารณาถอดทับศัพท์ชื่อประเทศ Republic of Türkiye เป็นภาษาไทย ซึ่งราชบัณฑิตยสภาให้ข้อคิดเห็นว่าน่าจะถอดชื่อว่า สาธารณรัฐตุรกี และชื่อเรียกอย่างสั้น ตุรกี ไว้เช่นเดิม เมื่อคํานึงถึงการใช้ประโยชน์ของสาธารณชนไทยเป็นสําคัญ โดยเป็นชื่อที่สาธารณชนไทยคุ้นเคย มีการใช้อย่างแพร่หลายและเคยปรากฎในพระราชสาส์น สาร หรือเอกสารสําคัญในทางราชการ จึงเห็นควรเขียนทับศัพท์ Republic of Türkiye ว่า สาธารณรัฐตุรกี หรือ สาธารณรัฐทูร์เคีย และ Türkiye ว่าตรุกี หรือ ทูร์เคีย โดยสามารถพิจารณาเลือกใช้ชื่อใดชื่อหนึ่งตามเห็นควร”น.ส.ไตรศุลี กล่าว
น.ส.ไตรศุลี กล่าวว่า สําหรับการแจ้งเปลี่ยนแปลงชื่อประเทศนี้ เริ่มจากที่คณะผู้แทนถาวรสาธารณรัฐตุรีประจําสหประชาชาติ ได้แจ้งเวียนสําเนาหนังสือจากรัฐมนตรีว่าการกระทรวงการต่างประเทศสาธารณรัฐตุรี ถึงเลขาธิการสหประชาชาติ แจ้งให้ทราบการเปลี่ยนชื่อประเทศ โดยขอให้รัฐสมาชิกและผู้สังเกตการณ์พิจารณาใช้ Republic of Türkiye หรือเรียกแบบสั้นในภาษาอังกฤษว่า Türkiye ในทุกโอกาสและทุกวัตถุประสงค์ รวมทั้งในการติดต่อและประสานงานด้านทวิภาคี ซึ่งต่อมาสถานเอกอัครราชทูตสาธารณรัฐตุรกีประจําประเทศไทย ได้แจ้งยืนยันการเปลี่ยนชื่อประเทศดังกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย อุตุฯ เตือนฝนตกหนักถึงหนักมากในภาคเหนือ อีสาน กลาง ตอ. รวม กทม. ปริมณฑล 15-17 พ.ค.นี้ “นายกฯ” ห่วงใยประชาชน สั่งการหน่วยงานที่เกี่ยวข้องเตรียมความพร้อมดูแลช่วยเหลือ
วันอาทิตย์ที่ 15 พฤษภาคม 2565
โฆษกรัฐบาลเผย อุตุฯ เตือนฝนตกหนักถึงหนักมากในภาคเหนือ อีสาน กลาง ตอ. รวม กทม. ปริมณฑล 15-17 พ.ค.นี้ “นายกฯ” ห่วงใยประชาชน สั่งการหน่วยงานที่เกี่ยวข้องเตรียมความพร้อมดูแลช่วยเหลือ
โฆษกรัฐบาลเผย อุตุฯ เตือนฝนตกหนักถึงหนักมากในภาคเหนือ อีสาน กลาง ตอ. รวม กทม. ปริมณฑล 15-17 พ.ค.นี้ “นายกฯ” ห่วงใยประชาชน สั่งการหน่วยงานที่เกี่ยวข้องเตรียมความพร้อมดูแลช่วยเหลือประชาชน ที่ได้รับความเดือดร้อนอย่างทันท่วงที
วันที่ 15 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตามที่กรมอุตุนิยมวิทยาได้ออกประกาศ ฝนตกหนักถึงหนักมากบริเวณประเทศไทยตอนบน (มีผลกระทบถึงวันที่ 17 พ.ค. 65) ฉบับที่ 3 ลงวันที่ 15 พ.ค. 65 โดยบริเวณประเทศไทยตอนบนจะมีฝนฟ้าคะนองเพิ่มขึ้น กับมีลมกระโชกแรง และมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพมหานครและปริมณฑล นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนจากสภาพอากาศฝนตกหนักในช่วงนี้ ซึ่งอาจส่งผลให้เกิดน้ําท่วมจากพายุได้ จึงได้สั่งการให้หน่วยงานที่เกี่ยวข้องเตรียมความพร้อม เพื่อเข้าไปดูแลให้ความช่วยเหลือประชาชนที่ได้รับความเดือดร้อนอย่างเร่งด่วนและทันท่วงที
โฆษกประจําสํานักนายกรัฐมนตรีกล่าวว่า สําหรับในกรุงเทพมหานครและปริมณฑล หากมีฝนตกหนัก อาจมีปัญหาการจราจรติดขัดได้ นายกรัฐมนตรีได้สั่งการให้หน่วยงานที่เกี่ยวข้องลงพื้นที่ดําเนินการแก้ไขปัญหาในแต่ละพื้นที่อย่างเต็มที่ โดยเฉพาะในส่วนของกรุงเทพมหานคร กําชับให้มีการเตรียมวัสดุ อุปกรณ์ ยานพาหนะ และเจ้าหน้าที่ให้มีความพร้อมสําหรับการปฏิบัติงาน โดยเฉพาะจุดเสี่ยงที่มีน้ําท่วมขังและจุดเฝ้าระวังน้ําท่วมขัง หากมีฝนตกในปริมาณมาก อาจส่งผลให้มีน้ําท่วมขังบนผิวจราจรในบางพื้นที่ ขอให้กรุงเทพมหานครเตรียมพร้อมเจ้าหน้าที่หน่วยเบสของสํานักการระบายน้ําและของสํานักงานเขตพื้นที่ เข้าเร่งระบายน้ําเพื่อบรรเทาความเดือดร้อนของประชาชนโดยเร็วที่สุดเท่าที่จะสามารถดําเนินการได้ นอกจากนี้ นายกรัฐมนตรีฝากความห่วงใยให้ประชาชนระวังอันตรายจากฝนตกหนักและฝนที่ตกสะสม ขอให้เพิ่มความระมัดระวังในการสัญจรผ่านบริเวณที่มีฝนฟ้าคะนอง รวมทั้งหลีกเลี่ยงการอยู่ในที่โล่งแจ้ง ใต้ต้นไม้ใหญ่ ใกล้สิ่งปลูกสร้างและป้ายโฆษณาที่ไม่แข็งแรงด้วย
“ท่านนายกรัฐมนตรียังได้ฝากขอให้ประชาชนดูแลสุขภาพ จากสภาพอากาศที่เปลี่ยนแปลงจากฤดูร้อนเป็นฤดูฝน ซึ่งประเทศไทยได้เข้าสู่ฤดูฝนอย่างเป็นทางการตั้งแต่ 13 พ.ค. ที่ผ่านมา โดยเมื่อเข้าสู่ช่วงฤดูฝน อากาศจะเริ่มเย็นลงและมีความชื้นเพิ่ม ทําให้เชื้อโรคหลายชนิดสามารถแพร่ระบาดได้ง่ายขึ้น ซึ่งโรคที่พบบ่อยส่วนมากในช่วงฤดูฝนตามข้อมูลของสาธารณสุขมีหลายกลุ่ม ได้แก่ กลุ่มโรคระบบทางเดินหายใจ กลุ่มโรคติดต่อทางน้ําดื่มและอาหาร กลุ่มโรคที่มียุงเป็นพาหะ กลุ่มโรคติดเชื้อทางบาดแผลและเยื่อบุผิวหนัง รวมถึงโรคมือเท้าปากที่มักพบบ่อยในเด็ก จึงขอให้ประชาชนเฝ้าระวังและป้องกันดูแลสุขภาพตนเองให้ห่างไกลจากโรคดังกล่าว รวมทั้งขอให้ประชาชนติดตามการแจ้งเตือนสภาพอากาศจากภาครัฐอย่างใกล้ชิดด้วย” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชน กำชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
วันเสาร์ที่ 25 ธันวาคม 2564
โฆษกรัฐบาลเผย นายกฯ ห่วงใยประชาชน กําชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
โฆษกรัฐบาลเผย นายกฯ ห่วงใยประชาชน กําชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
วันที่ 25 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้หน่วยงานที่เกี่ยวข้อง ดําเนินมาตรการควบคุมปริมาณของฝุ่นละออง PM2.5 สืบเนื่องจากสถานการณ์ฝุ่นละออง PM 2.5 ที่อยู่ในระดับเกินค่ามาตรฐาน และเริ่มมีผลกระทบต่อสุขภาพของประชาชน ในหลายพื้นที่ของประเทศ โดยเฉพาะกรุงเทพฯ ปริมณฑล และเมืองหลัก ในช่วงเปลี่ยนผ่านจากฤดูหนาวไปเป็นฤดูร้อน(ตุลาคม - มีนาคม ของทุกปี) ทําให้มีสภาวะอากาศนิ่ง ส่งผลกระทบต่อการสะสมของฝุ่นละอองในอากาศ
โดยนายกฯ วางแนวนโยบายและสั่งการให้หน่วยงานที่เกี่ยวข้อง ให้ความสําคัญกับการดําเนินตามนโยบาย “ตรวจจับ ปรับจริง–ห้ามใช้รถควันดํา” ทั้งในส่วนกลางและส่วนภูมิภาค ทั้งการเพิ่มจุดตรวจวัดควันดําขาเข้า-ขาออก ตามถนนสายหลักต่าง ๆ การขยายจุดตรวจให้ทั่วทุกจังหวัด เพิ่มความเข้มข้นในการตรวจสอบ และระงับการใช้รถที่มีควันดําจนกว่าจะมีการนํารถไปปรับปรุงแก้ไข รวมถึง ในส่วนของรถโดยสารสาธารณะ โดยเฉพาะรถโดยสารสาธารณะที่ใช้เครื่องยนต์ดีเซล ขอให้มีการตรวจวัดค่าไอเสียของรถ ก่อนนําออกมาวิ่งให้บริการประชาชน ปรับปรุงเครื่องยนต์ของรถให้มีประสิทธิภาพ ให้มีค่าไอเสียที่อยู่ในเกณฑ์มาตรฐาน ตลอดจน การเพิ่มมาตรการอื่น ๆ ให้เข้มข้นเป็นพิเศษในช่วงที่คาดการณ์ว่า ฝุ่นละออง PM2.5 จะสูงเกินมาตรฐาน อาทิ การเปลี่ยนถ่ายน้ํามันเครื่อง กรองน้ํามัน และกรองอากาศ ให้มีรอบที่น้อยลง เช่น จากปกติกําหนดที่ 12,000 กิโลเมตร เหลือ 6,000 กิโลเมตร และการกําหนดอัตราค่าไอเสียให้เข้มข้นกว่ามาตรฐานที่กรมควบคุมมลพิษกําหนด เช่น จากปกติที่กรมควบคุมมลพิษกําหนดอัตราค่าไอเสียอยู่ที่ไม่เกินร้อยละ 45 ให้กําหนดให้เข้มข้นเป็น ไม่เกินร้อยละ 30 ทุกคัน
นายธนกรฯ กล่าวว่า มาตรการนี้เป็นมาตรการเบื้องต้นเพื่อลดการสะสมของค่าฝุ่นละออง PM2.5 ทั้งนี้ นายกรัฐมนตรีได้กําชับหน่วยงานที่เกี่ยวข้องให้วางนโยบายระยะยาวอย่างยั่งยืน เพื่อป้องกันแก้ไขปัญหาฝุ่นละออง PM2.5 ต่อไป นายกรัฐมนตรีห่วงใยสุขภาพของพี่น้องประชาชน เร่งให้หน่วยงานที่เกี่ยวข้องแก้ไขปัญหาฝุ่นละออง PM 2.5 พร้อมฝากถึงประชาชนในช่วงนี้ ให้หลีกเลี่ยงกิจกรรมในที่แจ้ง และใช้อุปกรณ์ป้องกันตนเองหากมีความจําเป็น
-----------------------
รัฐบาลไทย-ข่าวทำเนียบรัฐบาล-ดีอีเอส ยกระดับศูนย์บริการข้อมูลภาครัฐสู่ GCC1111 อัจฉริยะ
วันอังคารที่ 26 กรกฎาคม 2565
ดีอีเอส ยกระดับศูนย์บริการข้อมูลภาครัฐสู่ GCC1111 อัจฉริยะ
ดีอีเอส ยกระดับศูนย์บริการข้อมูลภาครัฐสู่ GCC1111 อัจฉริยะ
กระทรวงดิจิทัลฯ เดินหน้ายกระดับศูนย์บริการข้อมูลภาครัฐเพื่อประชาชนสู่ GCC1111 อัจฉริยะ รับไลฟ์สไตล์คนยุคดิจิทัล เปิดสถิติยอดใช้บริการช่วงโควิดต่อเนื่องเกือบ 3 ปี ตัวเลขกว่า 8 ล้านสาย ส่วนใหญ่โทรสอบถามข้อมูลโดยเฉพาะเรื่องนโยบายรัฐบาลที่เยียวยาประชาชน
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวระหว่างเป็นประธานในพิธีเปิด การสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111 ประจําปี 2565” วันนี้ (26 ก.ค. 65) ว่า ศูนย์บริการข้อมูลภาครัฐเพื่อประชาชน (Government Contact Center หรือ GCC1111) เป็นแหล่งข้อมูลกลางให้บริการข้อมูลของ 20 กระทรวง ตลอดจนส่วนงานที่ไม่สังกัดสํานักนายกรัฐมนตรี และส่วนราชการอื่นๆ เปิดให้ประชาชนเข้าถึง และสอบถามข้อมูลภาครัฐ ผ่านเทคโนโลยีดิจิทัลในหลากหลายรูปแบบ ทั้งทางระบบโทรศัพท์ อีเมล์ เว็บไซต์ โซเชียลมีเดีย และล่าสุดเพิ่มช่องทาง Chatbot และ Voicebot เพื่ออํานวยความสะดวกให้กับประชาชน
ปัจจุบันข้อมูลที่ให้บริการ ประกอบด้วย การให้บริการข้อมูลภาครัฐ ข้อมูลบริการ ข้อมูลการติดต่อข่าวสาร รวมถึงบริการรับเรื่องร้องเรียนของหน่วยงานต่างๆ ข้างต้น
ทางด้านยอดสะสมสถิติประชาชนติดต่อใช้บริการในช่วงเกือบ 3 ปีที่ผ่านมา ซึ่งอยู่ท่ามกลางสถานการณ์โควิด-19 มีจํานวนรวม 8,885,079 สาย แบ่งเป็น สอบถามข้อมูล 5,568,722 สาย (62.68%) และรับเรื่องร้องเรียน 3,316,717 สาย (37.32%) หรือคิดเป็นเฉลี่ยต่อเดือนมากกว่า 200,000 สาย ซึ่งเป็นอัตราที่สูงมาก โดยส่วนใหญ่เป็นบริการสอบถามข้อมูล ส่วนหนึ่งสอบถามเกี่ยวกับนโยบายที่รัฐบาลเยียวยาประชาชน
ขณะที่ ยอดสะสมสถิติการให้บริการผ่าน Voicebot และ Chatbot ตั้งแต่เปิดให้บริการช่องทางนี้เมื่อเดือน ส.ค. 63 - มิ.ย. 65 มีการให้บริการผ่าน Voicebot จํานวน 1,265,414 ครั้ง และผ่าน Chatbot จํานวน 8,750 ครั้ง
นอกจากนี้ ตั้งแต่ปี 63 ศูนย์บริการข้อมูลภาครัฐเพื่อประชาชน (GCC1111) ยังเป็นช่องทางในการติดต่อของศูนย์ต่อต้านข่าวปลอม สําหรับรับแจ้งข่าว/เบาะแสข้อมูลเท็จที่เผยแพร่อยู่ในสังคม อันอาจทําให้เกิดความเข้าใจผิดที่จะส่งผลกระทบต่อประชาชน เป็นต้น ล่าสุดมีสถิติการโทรเข้ามาแจ้งเบาะแสมากกว่า 2,000 เรื่อง
“กระทรวงฯ มุ่งพัฒนางานบริการของ GCC1111 และดําเนินการยกระดับศูนย์บริการข้อมูลภาครัฐเพื่อประชาชนให้เป็น GCC 1111 อัจฉริยะ เพื่อให้สอดรับกับการปรับเปลี่ยนพฤติกรรม และรูปแบบการใช้ชีวิตของคนในยุคเทคโนโลยีดิจิทัล ซึ่งมุ่งเน้นความสําคัญในการให้บริการผ่านสื่อออนไลน์มากขึ้น ทั้งเพิ่มประสิทธิภาพการให้บริการระบบ Voice bot ผ่านช่องทางโทรศัพท์ และ Chat bot พร้อมทั้งพัฒนาคุณภาพการให้บริการ โดยจัดให้มีระบบการค้นหาข้อมูล (Search Engine) ผ่านทางหน้าเว็บไซต์ ww.gcc.go.th อีกด้วย เพื่อเป็นการตอบสนองความต้องการใช้บริการที่เปลี่ยนแปลงไปและสอดรับกับเทคโนโลยี” นางสาวอัจฉรินทร์กล่าว
*********************
รัฐบาลไทย-ข่าวทำเนียบรัฐบาล-รมว.เฮ้ง ยัน ช่วยเหลือลูกจ้างบริลเลียนท์ที่มาร้องเรียนที่ทำเนียบได้ครบถ้วนตามกฎหมายแล้ว
วันอังคารที่ 19 ตุลาคม 2564
รมว.เฮ้ง ยัน ช่วยเหลือลูกจ้างบริลเลียนท์ที่มาร้องเรียนที่ทําเนียบได้ครบถ้วนตามกฎหมายแล้ว
รัฐมนตรีว่าการกระทรวงแรงงาน  รับข้อร้องเรียนช่วยเหลือลูกจ้างบริลเลียนท์ที่ทําเนียบ ยัน ให้ความช่วยเหลือได้ครบถ้วนตามกฎหมายแล้ว
เมื่อวันที่ 19 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน รับข้อเรียกร้องและหารือกับตัวแทนลูกจ้างจํานวน 8 ราย ของบริษัท บริลเลียนท์ อัลไลแอนซ์ ไทย โกลบอล จํากัด และตัวแทนสหภาพแรงงานไทรอัมพ์อินเตอร์เนชั่นเนลแห่งประเทศไทย ผู้ประกอบกิจการผลิตชุดชั้นในสตรี จ.สมุทรปราการ ถูกเลิกจ้าง เนื่องจากปิดกิจการและไม่ได้รับเงินชดเชย ที่ได้มาชุมนุมบริเวณด้านหน้าทําเนียบรัฐบาลเพื่อยื่นข้อเรียกร้องจํานวน 2 ข้อ คือ ขอให้แก้ไขระเบียบกองทุนสงเคราะห์ลูกจ้าง และติดตามความคืบหน้าการดําเนินคดีกับนายจ้าง โดยมี ดร.เสกสกล อัตถาวงศ์ ผู้ช่วยรัฐมนตรีประจํานายกรัฐมนตรี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เข้าร่วมในครั้งนี้ด้วย ณ ห้องประชุม 1 ตึกสํานักงาน กพ.หลังเก่า จากประเด็นดังกล่าว รมว.แรงงาน ได้มอบหมายให้กรมสวัสดิการและคุ้มครองแรงงานนําเงินจากกองทุนสงเคราะห์ลูกจ้าง จํานวน 22,321,856 บาท มาจ่ายเงินสงเคราะห์ให้ลูกจ้าง จํานวน 1,231 คน และให้สํานักงานประกันสังคมจ่ายเงินประกันการว่างงานแก่ลูกจ้าง เป็นเงินจํานวน 65,540,768 บาท รวมทั้งได้มอบหมายให้กรมการจัดหางานจัดตําแหน่งงานเพื่อรองรับผู้ว่างงานในจังหวัดสมุทรปราการจํานวน 1,834 ตําแหน่ง
นายสุชาติ กล่าวต่อว่า สิ่งที่ผู้นําแรงงานมาเรียกร้องในวันนี้นั้น กรณีที่ลูกจ้างเรียกร้องให้กระทรวงแรงงานนําเงินจากสถานประกอบการที่มี การคืนเงินภาษีประมาณ 31 ล้านบาทจากกรมสรรพากรมาชดเชยให้ลูกจ้างก่อนนั้น ผมมอบหมายให้กรมสวัสดิการและคุ้มครองแรงงานไปหารือกับกรมสรรพากร กระทรวงการคลัง ว่าจะดําเนินการดังกล่าวได้หรือไม่ ส่วนการแกไข้ระเบียบกองทุนสงเคราะห์ลูกจ้าง จะเชิญตัวแทนสหภาพแรงงาน ผู้นําแรงงานมาให้ข้อมูลก่อนที่จะมีการประชุมในวันที่ 28 ตุลาคม ส่วนความคืบหน้าการดําเนินคดีกับนายจ้าง นอกจากกรมสวัสดิการและคุ้มครองแรงงานได้ดําเนินคดีแล้ว ดร.เสกสกล อัตถาวงศ์ ผู้ช่วยรัฐมนตรีประจํานายกรัฐมนตรี จะติดตามความคืบหน้ากับผู้บัญชาการตํารวจแห่งชาติ และหน่วยงานที่เกี่ยวข้องถึงความคืบหน้าของคดีอีกทางหนึ่งด้วย
“ในเรื่องนี้ท่านนายกรัฐมนตรีมีความห่วงใยและเข้าใจปัญหาของพี่น้องผู้ใช้แรงงานเป็นอย่างดี จึงได้กําชับให้กระทรวงแรงงานเข้าไปช่วยเหลือเพื่อบรรเทาความเดือดร้อนให้แก่ลูกจ้างให้เป็นไปด้วยดี ซึ่งกระทรวงแรงงานได้ดําเนินการช่วยเหลือลูกจ้างครบถ้วนตามกฎหมายแล้ว” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ดีอีเอส ร่วม สคส. สมาคมผู้ผลิตข่าวออนไลน์ จัดอบรม เรื่อง “PDPA ข้อกฎหมายและแนวปฏิบัติสำหรับสื่อมวลชนผู้ผลิตข่าวออนไลน์”
วันอังคารที่ 5 กรกฎาคม 2565
ดีอีเอส ร่วม สคส. สมาคมผู้ผลิตข่าวออนไลน์ จัดอบรม เรื่อง “PDPA ข้อกฎหมายและแนวปฏิบัติสําหรับสื่อมวลชนผู้ผลิตข่าวออนไลน์”
ดีอีเอส ร่วม สคส. สมาคมผู้ผลิตข่าวออนไลน์ จัดอบรม เรื่อง “PDPA ข้อกฎหมายและแนวปฏิบัติสําหรับสื่อมวลชนผู้ผลิตข่าวออนไลน์”
เมื่อวันที่ 5 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล บรรยายพิเศษ เรื่อง “PDPA ข้อกฎหมายและแนวปฏิบัติสําหรับสื่อมวลชนผู้ผลิตข่าวออนไลน์” โดยมี นายไพบูลย์ อมรภิญโญเกียรติ กรรมการผู้ทรงคุณวุฒิ ด้านกฎหมาย ในคณะกรรมการการรักษาคามมั่นคงปลอดภัยไซเบอร์แห่งชาติ ร่วมบรรยาย ผ่านระบบออนไลน์ การจัดอบรมครั้งนี้ ร่วมจัดโดยสมาคมผู้ผลิตข่าวออนไลน์ และกระทรวงดิจิทัลฯ สํานักงานคณะกรรมการคุ้มครองข้อมูลส่วนบุคคล (สคส.) ได้รับเกียรติจาก พล.อ.เดชา พลสุวรรณ ประธานกรรมการกํากับสํานักงานคณะกรรมการคุ้มครองข้อมูลส่วนบุคคล เป็นประธานเปิดงาน ทั้งนี้ เพื่อเสริมสร้างความรู้ความเข้าใจเกี่ยวกับหลักเกณฑ์และสาระสําคัญของ พ.ร.บ. คุ้มครองข้อมูลส่วนบุคคลฯ รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย และผลกระทบที่มีต่อผู้ประกอบการด้านสื่อมวลชนผู้ผลิตข่าวออนไลน์ อย่างไรก็ตาม รองปลัดกระทรวงดิจิทัลฯ กล่าวย้ําว่า PDPA หรือ กฎหมายคุ้มครองข้อมูลส่วนบุคคลไม่ได้มีวัตถุประสงค์เพื่อขัดขวางหรือเป็นอุปสรรคต่อการใช้ข้อมูลส่วนบุคคลขององค์กรแต่อย่างใด แต่ในทางกลับกันจะช่วยยกระดับขีดความสามารถในการแข่งขันของประเทศไทยให้มีความเข้มแข็งทัดเทียมกับนานาชาติ และสําหรับสื่อมวลชน PDPA มาตรา 4 (3) พรบ.ไม่บังคับใช้แก่ กิจการสื่อมวลชน.../ อันเป็นไปตามจริยธรรม/แห่งการประกอบวิชาชีพ/ หรือประโยชน์สาธารณะ
***********************
รัฐบาลไทย-ข่าวทำเนียบรัฐบาล-เร่งกระจายชุดตรวจ ATK ให้ ประชาชนตรวจด้วยตนเอง ภายใน ส.ค. นี้
วันจันทร์ที่ 9 สิงหาคม 2564
เร่งกระจายชุดตรวจ ATK ให้ ประชาชนตรวจด้วยตนเอง ภายใน ส.ค. นี้
....
องค์การเภสัชกรรม เร่งจัดหาชุดตรวจโควิด ATK Antigen test kit (ATK) จํานวน 8.5 ล้านชุด แจกให้ประชาชนกลุ่มเสี่ยงสามารถตรวจหาเชื้อโควิด-19 ได้ด้วยตัวเอง โดยคาดว่าจะเริ่มกระจายไปยังพื้นที่ต่าง ๆ ได้ภายในเดือน ส.ค. นี้
.
สําหรับแนวทางการกระจายชุดตรวจ ATK นั้น จะสํารองคงคลังเพื่อจัดสรรตามสถานการณ์ จํานวน 1.5 ล้านชุด ส่วนที่เหลือจัดสรรตามความรุนแรงของการระบาดในแต่ละพื้นที่ ขั้นต่ํา 40,000 ชุด หากจังหวัดไหนไม่พอจะนําส่วนที่สํารองไว้มาจัดสรรเพิ่มเติมตามความเร่งด่วน
.
ขณะเดียวกัน สํานักงานหลักประกันสุขภาพแห่งชาติ (สปสช.) จะประสานร้านขายยาแผนปัจจุบันประเภท 1 และคลินิกทั่วประเทศ เป็นหน่วยกระจายชุดตรวจ ATK เพื่อความรวดเร็วและทั่วถึง
.
กรณีตรวจแล้วพบว่าติดเชื้อ และสามารถเข้ารับการรักษาในระบบ Home isolation หรือรักษาตัวที่บ้าน ร้านขายยาสามารถดูแลให้คําปรึกษา และติดตามอาการ ซึ่งจะช่วยผู้ป่วยที่ไม่มีอาการหรือมีอาการน้อยมากสามารถดูแลตัวเองได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่ให้กำลังใจนักโทษลอกท่อเมืองอุดร ชี้ชาวบ้านเห็นด้วยทำประโยชน์ให้สังคม
วันเสาร์ที่ 11 มิถุนายน 2565
รัฐมนตรีว่าการกระทรวงยุติธรรม ลงพื้นที่ให้กําลังใจนักโทษลอกท่อเมืองอุดร ชี้ชาวบ้านเห็นด้วยทําประโยชน์ให้สังคม
รัฐมนตรีว่าการกระทรวงยุติธรรม ลงพื้นที่ให้กําลังใจนักโทษลอกท่อเมืองอุดร ชี้ชาวบ้านเห็นด้วยทําประโยชน์ให้สังคม ให้โอกาสปรับตัวก่อนพ้นโทษ เผยให้ทุกเรือนจําทั่วประเทศดําเนินการแล้ว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผย หลังจากที่ตนได้ลงพื้นที่ จ.อุดรธานี เพื่อเปิดงานมหกรรมไกล่เกลี่ยหนี้สินครัวเรือนและยุติธรรมพบประชาชน ก็ได้ทราบว่าทางเรือนจํากลางอุดรธานี ได้นําผู้ต้องขังออกมาลอกท่อระบายน้ําบริเวณอ.เมือง ตนจึงได้ไปติดตาม เพื่อให้กําลังใจผู้ต้องขัง โดยคนที่ออกมาใช้แรงงานส่วนใหญ่เป็นนักโทษชั้นเยี่ยม เหลือโทษจําคุกน้อย ใกล้ที่จะได้รับการปล่อยตัว ดังนั้นการออกมาทํางาน จะทําให้มีเงินเก็บจํานวนหนึ่งออกไปเลี้ยงตัวเองและครอบครัวได้บ้าง โดยกิจกรรมการทํางานของผู้ต้องขังลักษณะนี้มีมานาน แต่หลังจากที่มีการแพร่ระบาดของโควิด-19 เลยหยุดไป ซึ่งจากการได้พูดคุยกับชาวบ้านแถวนั้น ส่วนใหญ่เห็นด้วยและขอบคุณที่จัดกิจกรรมนี้ เพราะเป็นประโยชน์กับสังคม และเป็นการให้โอกาสและปรับตัวของผู้ต้องขังก่อนที่จะพ้นโทษอีกด้วย โดยกิจกรรมนี้ ตนได้ให้เรือนจําทั่วประเทศดําเนินการแล้ว
"นอกจากงานในลักษณะนี้แล้ว เรายังมีการเรียนภาษาอังกฤษ วิชาคํานวณ และฝึกอาชีพ รวมทั้งมีโครงการจัดนิคมอุตสาหกรรมราชทัณฑ์เพื่อรองรับการทํางาน เพื่อให้ผู้ต้องขังและผู้พ้นโทษมีโอกาสไปทํางานได้ และหากพวกเขาประพฤติตัวดีปฏิบัติดี ก็จะได้โอกาสไปทํางานอื่นๆต่อ ผมได้พูดคุยกับผู้ต้องขังขอให้ทุกคนประพฤติดีปฏิบัติดีจะได้รับสิทธิตรงนี้ และได้เน้นย้ําเรื่องยาเสพติดอย่าไปยุ่งเกี่ยว เพราะกฎหมายใหม่แรงมาก และได้ชวนมาให้เบาะแสเพื่อรับรางวัลนําจับอีกด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชน แนะดูแลรักษาสุขภาพจากสภาพอากาศเปลี่ยนแปลง ขณะที่กรมอุตุฯ ยืนยันความแปรปรวนสภาพอากาศของไทย1-3 เม.ย. มาจากอิทธิพลความกดอากาศสูง/มวลอากาศเย็นฯ จากจีน
วันจันทร์ที่ 4 เมษายน 2565
โฆษกรัฐบาลเผย นายกฯ ห่วงใยประชาชน แนะดูแลรักษาสุขภาพจากสภาพอากาศเปลี่ยนแปลง ขณะที่กรมอุตุฯ ยืนยันความแปรปรวนสภาพอากาศของไทย1-3 เม.ย. มาจากอิทธิพลความกดอากาศสูง/มวลอากาศเย็นฯ จากจีน
โฆษกรัฐบาลเผย “นายกฯ” ห่วงใยประชาชน แนะดูแลรักษาสุขภาพจากสภาพอากาศเปลี่ยนแปลง ขณะที่กรมอุตุฯ ยืนยันความแปรปรวนสภาพอากาศของไทยช่วง 1-3 เม.ย. มาจากอิทธิพลความกดอากาศสูง/มวลอากาศเย็นกําลังค่อนข้างแรงจากจีน ไม่ใช่ปรากฏการณ์ Polar Vortex
วันที่ 4 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า ตามที่ขณะนี้มีการเผยแพร่ข่าวปลอมเกี่ยวกับสภาพอากาศซึ่งเป็นข่าวเก่าที่ไม่ใช่ข้อเท็จจริงและมีการนํากลับมาลือซ้ําในโลกโซเชียล สร้างความตื่นตระหนกให้กับประชาชน ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยในการรับรู้ข้อมูลข่าวสารของประชาชนจากสื่อสังคมออนไลน์ หรือโซเชียลที่มีการเผยแพร่ไปอย่างรวดเร็ว และส่วนใหญ่มักจะขาดการอ้างอิงแหล่งข้อมูลที่เชื่อถือได้ นายกรัฐมนตรีจึงได้สั่งการให้หน่วยงานที่เกี่ยวข้องชี้แจงให้ประชาชนรับทราบข้อมูลที่ถูกต้องโดยด่วน ซึ่งล่าสุด กรมอุตุนิยมวิทยา กระทรวงดิจิทัลเพื่อเศรษฐกิจและสังคม ได้มีประกาศกรมอุตุนิยมวิทยา ลงวันที่ 3 เมษายน 2565 เรื่อง อากาศแปรปรวนบริเวณประเทศไทยตอนบน และฝนตกหนักบริเวณภาคใต้ เนื่องจากบริเวณความกดอากาศสูงกําลังค่อนข้างแรงจากประเทศจีนแผ่ปกคลุมประเทศไทยตอนบน ทําให้ภาคเหนือ ภาคกลาง ภาคตะวันออก รวมทั้งกรุงเทพมหานครและปริมณฑล อุณหภูมิจะลดลง 2-4 องศาเซลเซียส ส่วนภาคตะวันออกเฉียงเหนือ อุณหภูมิจะลดลงอีก 1-3 องศาเซลเซียส
โฆษกประจําสํานักนายกรัฐมนตรีกล่าวย้ําว่า “ข้อความที่ระบุว่า ‘คลื่นความหนาวจะแผ่ปกคลุมไทยทุกภาคและพายุฤดูร้อนกําลังจะเข้าถล่มกรุงเทพฯ’ กรมอุตุนิยมวิทยาได้ตรวจสอบข้อเท็จจริงและชี้แจงว่าเป็นข่าวลือที่วนซ้ําในสื่อสังคมออนไลน์ กรมอุตุฯ ไม่มีการประกาศเตือนสภาพอากาศถึงคลื่นความหนาวที่จะแผ่ปกคลุมประเทศไทยทุกภาค และไม่มีพายุฤดูร้อนที่กําลังจะเข้าถล่มกรุงเทพฯ กับปริมณฑลแต่อย่างใด รวมทั้งอุณหภูมิประเทศไทยที่ลดลงในระยะนี้ ยืนยันว่าไม่ได้มาจากปรากฏการณ์ Polar Vortex
“นายกรัฐมนตรีมีความห่วงใยในการรับข้อมูลข่าวสารตลอดจนสุขภาพของพี่น้องประชาชนทุกคน ขอให้ประชาชนติดตามข้อมูลข่าวสารจากภาครัฐซึ่งเป็นข้อเท็จจริงที่เชื่อถือได้ และดูแลรักษาสุขภาพเนื่องจากสภาพอากาศที่เปลี่ยนแปลง สวมเสื้อผ้าให้ความอบอุ่นแก่ร่างกาย รวมทั้งขอให้ระวังอันตรายจากฝนฟ้าคะนองที่อาจจะเกิดขึ้น รวมทั้งพี่น้องเกษตรกรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงใยน้ำท่วมฉับพลัน จ.สุราษฎร์ธานี สั่งการทุกฝ่ายเร่งช่วยเหลือประชาชน เฝ้าระวังติดตามสถานการณ์ใกล้ชิดตลอด 24 ชม.
วันเสาร์ที่ 7 พฤษภาคม 2565
โฆษกรัฐบาลเผย “นายกฯ” ห่วงใยน้ําท่วมฉับพลัน จ.สุราษฎร์ธานี สั่งการทุกฝ่ายเร่งช่วยเหลือประชาชน เฝ้าระวังติดตามสถานการณ์ใกล้ชิดตลอด 24 ชม.
โฆษกรัฐบาลเผย “นายกฯ” ห่วงใยน้ําท่วมฉับพลัน จ.สุราษฎร์ธานี สั่งการทุกฝ่ายเร่งช่วยเหลือประชาชน เฝ้าระวังติดตามสถานการณ์ใกล้ชิดตลอด 24 ชม.
วันที่ 7 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชน จ.สุราษฎร์ธานี หลังได้รับทราบรายงานสถานการณ์ฝนตกหนักในพื้นที่ จ.สุราษฎร์ธานี ซึ่งมี 3 อําเภอที่ได้รับผลกระทบน้ําท่วมฉับพลัน น้ําป่าไหลหลาก และน้ําล้นตลิ่ง ได้แก่ อ.วิภาวดี อ.ไชยา และ อ.ท่าฉาง รวม 3 ตําบล 8 หมู่บ้าน ซึ่งนายกรัฐมนตรีมีความห่วงใยประชาชนทุกครัวเรือนที่ได้รับผลกระทบ กําชับสั่งการให้กระทรวงมหาดไทย กรมป้องกันและบรรเทาสาธารณภัย หน่วยทหารในพื้นที่ ตํารวจภูธร จ.สุราษฎร์ธานี และหน่วยงานที่เกี่ยวข้องลงพื้นที่ให้ความช่วยเหลือประชาชนในเบื้องต้น ย้ําให้แจ้งเตือนประชาชนที่อาศัยอยู่ริมคลองได้เฝ้าระวัง ให้ขนย้ายสิ่งของจําเป็นขึ้นที่สูง พร้อมให้จัดเจ้าหน้าที่เฝ้าระวังติดตามสถานการณ์อย่างใกล้ชิดตลอด 24 ชั่วโมง
นายธนกรกล่าวว่า จากประกาศของกรมอุตุนิยมวิทยาฉบับล่าสุดเมื่อช่วงเช้าที่ผ่านมา เตือนภัยลักษณะอากาศหย่อมความกดอากาศต่ํากําลังแรงบริเวณอ่าวเบงกอลตอนล่าง ทวีกําลังเป็นพายุไซโคลนช่วง 7 - 9 พ.ค. นี้ ประเทศไทยจึงจะมีฝนเพิ่มขึ้นและมีฝนตกหนักบางแห่ง และส่งผลภาคใต้ฝนตกหนัก น้ําป่าไหลหลาก มีคลื่นลมแรง ซึ่งนายกรัฐมนตรีติดตามสถานการณ์และฝากความห่วงใยมายังประชาชนภาคใต้ได้ระวังอันตรายจากฝนตกหนักและฝนตกสะสม รวมทั้งฝากให้ชาวเรือเดินเรือด้วยความระมัดระวังและหลีกเลี่ยงบริเวณที่มีฝนฟ้าคะนองด้วย
“นายกรัฐมนตรีขอให้ประชาชนติดตามการแจ้งเตือนฝนตกหนักจากส่วนราชการอย่างใกล้ชิด ขอให้เจ้าหน้าที่ในพื้นที่โดยเฉพาะส่วนท้องถิ่น ซึ่งอยู่ส่วนหน้าคอยให้ความช่วยเหลือประชาชนในพื้นที่ ให้ได้รับผลกระทบจากสถานการณ์ให้น้อยที่สุด รวมทั้งให้เร่งแบ่งเบาความเดือดร้อนของประชาชนทันที และแจ้งเตือนให้ประชาชนเตรียมพร้อมอพยพได้ทันท่วงที” นายธนกร กล่าว
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย (กทพ.) ยกเว้นค่าผ่านทางพิเศษของทางพิเศษ รวม 3 สายทาง วันที่ 12 สิงหาคม 2565
วันพุธที่ 10 สิงหาคม 2565
การทางพิเศษแห่งประเทศไทย (กทพ.)  ยกเว้นค่าผ่านทางพิเศษของทางพิเศษ รวม 3 สายทาง  วันที่ 12 สิงหาคม 2565
...
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษของทางพิเศษ รวม 3 สายทาง ดังนี้
1. ทางพิเศษเฉลิมมหานคร จํานวน 19 ด่าน
2. ทางพิเศษศรีรัช จํานวน 31 ด่าน
3. ทางพิเศษอุดรรัถยา จํานวน 10 ด่าน
ในวันศุกร์ที่ 12 สิงหาคม 2565 (วันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) ตั้งแต่เวลา 00.01 - 24.00 น. จํานวน 1 วัน ซึ่งเป็นวันหยุดราชการประจําปีตามประกาศสํานักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัททางด่วนกรุงเทพเหนือ จํากัด (NECL) เพื่อเป็นการอํานวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วย ทั้งนี้ ผู้ใช้ทางพิเศษสามารถสอบถามข้อมูลการเดินทาง สภาพการจราจร และขอความช่วยเหลือจากศูนย์บริการข้อมูลผู้ใช้ทางพิเศษ EXAT Call Center โทร 1543 ได้ตลอด 24 ชั่วโมง